
Strokovna ekskurzija dijakov SERŠ Maribor:
MADŽARSKA: OD AUDIJEVE PROIZVODNJE DO NAJLEPŠIH RAZGLEDOV NAD BUDIMPEŠTO
Termin: 16.–17. oktober 2026 (2 dni/1 nočitev)

1. dan, petek, 16.10.2026: Maribor–Győr–Budimpešta (380 km)
Odhod iz Maribora predvidoma ob 5.00 in vožnja proti Madžarski.
Prvi postanek bo v mestu Győr, kjer bo organiziran ogled proizvodnje v tovarni Audi Hungaria. Dijaki bodo spoznali sodobno avtomobilsko industrijo, posamezne faze proizvodnje vozil in motorjev ter uporabo avtomatizacije in naprednih tehnologij v enem najpomembnejših Audijevih evropskih proizvodnih obratov. Zaradi omejenega števila obiskovalcev bo ogled predvidoma izveden v več skupinah.
Po ogledu nadaljevanje vožnje proti Budimpešti. Popoldanski prihod v madžarsko prestolnico in krajši sprehod skozi mestno središče, med katerim bomo spoznali nekatere najpomembnejše mestne ulice, trge in zgodovinske stavbe. Sledila bo panoramska vožnja s turistično ladjo po Donavi. Z rečne gladine se odprejo čudoviti pogledi na madžarski parlament, Budimski grad, Verižni most, Ribiško trdnjavo in druge znamenitosti, zaradi katerih velja nabrežje Donave za enega najlepših predelov Budimpešte. Zvečer nastanitev v hostlu A&O Budapest City, večerja in nočitev.
2. dan, sobota, 17.10.2026: Budimpešta–Maribor (340 km)
Po zajtrku odjava iz hostla in nadaljevanje ogledov Budimpešte.
Med krožno avtobusno vožnjo bomo spoznali urbanistično zasnovo mesta ter njegove najpomembnejše avenije, trge, mostove in reprezentativne stavbe.
Ogledali si bomo: MOL Campus SkyDeck – razgledno ploščad na vrhu sodobnega nebotičnika MOL Campus, najvišje poslovne stavbe na Madžarskem. Z višine približno 120 metrov se odpira čudovit panoramski pogled na Donavo, Budim, Pešto in najpomembnejše mestne znamenitosti; Trg junakov, eden najbolj prepoznavnih budimpeštanskih trgov, ki ga krasijo mogočni spomeniki pomembnim osebnostim madžarske zgodovine; Baziliko svetega Štefana (notranjost), največjo cerkev v Budimpešti, posvečeno prvemu madžarskemu kralju in zavetniku države; Grajski oziroma Kraljevi hrib, zgodovinsko središče Budima z Budimskim gradom, slikovitimi ulicami in razgledi na Pešto;  Matjaževo cerkev (zunanjost), eno najlepših gotskih cerkva na Madžarskem, poznano po bogato okrašeni notranjosti in značilni strehi iz pisanih keramičnih strešnikov; območje Ribiške trdnjave, od koder se odpira eden najlepših pogledov na Donavo in madžarski parlament. 

Po končanih ogledih bo sledilo nekaj prostega časa, nato pa odhod proti Sloveniji. Prihod v Maribor je predviden do 21.00.





CENA: 
· 230 EUR na osebo pri udeležbi 70 dijakov
· 220 EUR na osebo pri udeležbi 80 dijakov 

CENA VKLJUČUJE:
· prevoz s turističnim avtobusom; 
· cestnine, parkirnine in druge stroške avtobusnega prevoza; 
· ogled proizvodnje Audi Hungaria v Győru; 
· panoramsko vožnjo s turistično ladjo po Donavi; 
· vstopnino na razgledno ploščad Mol Sky deck ter za ogled notranjosti Štefanove cerkve; 
· vse zunanje oglede in program v Budimpešti; 
· eno nočitev v večposteljnih sobah v mladinskem hostlu; 
· polpenzion oziroma večerjo in zajtrk; 
· turistično vodenje in organizacijo ekskurzije; 
· spremstvo s strani šole; 
· DDV. 

MOŽNA DOPLAČILA: 
· zavarovanje rizika odpovedi 11,5 EUR; 
· nezgodno zavarovanja z asistenco v tujini 5 EUR. 
· 
PRIJAVE IN PLAČILO: Rok za prijave je 11.9.2026 (spletna prijava je dostopna na TEJ povezavi). Plačilo se izvede v dveh obrokih (zapadlost 15.9. ter 15.10.2026), agencija pošlje plačilne naloge po elektronski pošti. 
Ponudbo pripravila: 
Ilona Stermecki                                                                                         

Tel.: +386 (02) 843 05 51
Fax: +386 (02) 843 05 52
info@pohorje-turizem.com

TRR: SI 56 0448 0011 4135 915
DAVCNA STEVILKA: SI 35468858, MATICNA STEVILKA: 6756948000

www.pohorje-turizem.com

